Here is a page extracted from Wikipedia that may contain CSS, HTML, and a lot of unformatted text.

Title: The Lives of a Bengal Lancer (cinta)
Content: Iste articlo ye sobre una cinta estausunidense de l'anyo 1935; t'atros usos, se veiga The Lives of a Bengal Lancer.

The Lives of a Bengal Lancer (títol orichinal en anglés, en aragonés As vidas d'os lancers de Bengala), enguerada en Aragón con o títol en castellano de Tres lanceros bengalíes (en aragonés Tres lancers bengalins, ye una cinta estausunidense en blanco y negro de l'anyo 1935 de cine d'aventuras colonials dirichida por Henry Hathaway seguntes un guión adaptau de William Slavens McNutt, Grover Jones, Waldemar Young, John L. Balderston y Achmed Abdullah (basau en una novela autobiografica de Francis Yeats-Brown). Producida por Louis D. Lighton ta Paramount Pictures, la dirección de fotografía ye de Charles Lang y la banda sonora orichinal ye de Herman Hand, John Leipold, Milan Roder y Heinz Roemheld. En l'elenco d'a cinta participan destacaus actors d'ixas envueltas, como Gary Cooper, Franchot Tone, Richard Cromwell, Guy Standing, C. Aubrey Smith, Kathleen Burke, Douglass Dumbrille, Colin Tapley, Lumsden Hare u J. Carrol Naish.

As pretensions inicials d'a companyía productora yeran de rodar a cinta en la India, en l'anyo 1931, pero finalment o rodache se realizó en 1934 en os estudios d'a companyia en Los Angeles.

Argumento 
En primerías d'o sieglo XX en India mientres o Raj britanico o 41eno Rechimiento de lancers de Bengala marcha dende Bengala enta lo norueste d'India ta cosirar a muga d'India con os rebels afridi, una tribu d'os paixtuns. Lo rechimiento ye mandau por o coronel Stone, un militar ordenancista y de mentalidat richida. Ixa mentalidat fa que muera en un incident un d'os oficials d'o rechimiento, incident presenciau por o tenient McGregor, con una mentalidat radicalment contraria a la d'o suyo coronel.

Dos nuevos oficials plegan destinaus en o rechimiento, estando un d'ells o tenient Forsythe, un buen chinete que poseye ya bella experiencia militar. O segundo oficial ye un cadet que plega directament dende l'Academia militar y que amás ye lo fillo d'o coronel, a qui lo suyo pai no veye dende fa anyos y qui no heba solicitau estar ninviau en ixe puesto. Con o tenient McGregor, toz dos forman una colla d'amigos que comparten as mesmas habitacions.

En a muga, Mohammed Khan ye prebando d'arreunir a las tribus afridi rebels y lo coronel Stone s'amana en a muga con a excusa de visitar a un chefe partidario de l'Imperio Britanico chunto con los suyos oficials, pero se troba con a sorpresa de que Mohammed Khan tamién i ye y los fa presoners, portando-los enta una fortaleza baixo lo suyo control a on los tortura ta conoixer qualos son os plans ta portar un convoi de municions ta las tropas britanicas. Si Mohammed Khan consigue ixas municions refirmará la posición d'o suyo exercito y los oficials deciden escapar d'a suya garchola y impedir los plans d'o rebel.

Elenco

Premios

Se veiga tamién 
 Cine en 1935.
 Cintas de 1935.

Referencias

Vinclos externos 

  The Lives of a Bengal Lancer en Internet Movie Database.
  The Lives of a Bengal Lancer en AllMovie.
  The Lives of a Bengal Lancer en Turner Classic Movies.
  The Lives of a Bengal Lancer en l' American Film Institute Catalog de l'American Film Institute.
  The Lives of a Bengal Lancer en Rotten Tomatoes.

Cintas ambientadas en a India
Cintas con banda sonora orichinal de Herman Hand
Cintas con banda sonora orichinal de John Leipold
Cintas con banda sonora orichinal de Heinz Roemheld
Cintas con banda sonora orichinal de Milan Roder
Cintas con dirección de fotografía de Charles Lang
Cintas con guión d'Achmed Abdullah
Cintas con guión de Grover Jones
Cintas con guión de John L. Balderston
Cintas con guión de Waldemar Young
Cintas con guión de William Slavens McNutt
Cintas de cine d'aventuras
Cintas d'Estaus Unius
Cintas dirichidas por Henry Hathaway
Cintas en anglés
Cintas interpretadas por C. Aubrey Smith
Cintas interpretadas por Colin Tapley
Cintas interpretadas por Douglass Dumbrille
Cintas interpretadas por Franchot Tone
Cintas interpretadas por Gary Cooper
Cintas interpretadas por Guy Standing
Cintas interpretadas por J. Carrol Naish
Cintas interpretadas por Kathleen Burke
Cintas interpretadas por Lumsden Hare
Cintas interpretadas por Richard Cromwell
Cintas producidas por Louis D. Lighton
Cintas rodadas en Los Angeles